[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "#YoTeCreoVZLA: la movado kiu rompas la longan silenton pri seksperforto en Venezuelo"}, {"text_idx": "#000007", "text": "En Venezuelo, la socia movado nomita #MeToo (eo: ankau\u0306 mi) revenas en la lumon pli vigle dum 2021. Nova ondo da denuncoj ekigis kaj la movadon \u201cYoTeCreoVzla\u201d (eo: mi kredas vin, Venezuelo) kaj plurajn pliig\u0302antajn esprimojn pri subteno de voc\u0302oj de postvivantoj de seksog\u0302enado, seksperforto kaj stupro per la uzo de la kradvortoj #YoSiTeCreoVzla kaj #YoTeCreoVzla en sociaj retoj. Multaj venezuelaninoj konsentas pri tio, ke kvankam estis antau\u0306e denuncoj, ili restis preteratentitaj g\u0302is hodiau\u0306, kiam oni povas vidi subitan vekig\u0302on."}, {"text_idx": "#000008", "text": "La forto de tiu ondo akiris sian ekpus\u0302on la 20-an de aprilo de 2021, kiam oni kreis la konton en Instagram @AlejandroSojoEstupro, por arigi denuncojn rilate al seksa perforto fare de la muzikisto Alejandro Sojo. Li estis antau\u0306e akuzita pro seksog\u0302enado en 2018 pere de fadeno c\u0302e la Twitter-konto \u201cLibertad\u201d. Post kelkaj monatoj, c\u0302i tiu konto decidis forvis\u0302i la fadenon pro la lavango da mesag\u0302oj kiuj esprimis mokon, malkreditigon kaj malamon kontrau\u0306 g\u0302i."}, {"text_idx": "#000009", "text": "Lau\u0306 informoj de la retpag\u0302aro pri novaj\u0302oj Cinco8, Sojo dissendis publikan mesag\u0302on kaj fermis sian konton en Instagram la 24-an de aprilo. Post tio, komencig\u0302is kvazau\u0306 pluvo da denuncoj sur la artistaro en Venezuelo. Aperis atestoj kontrau\u0306 aliaj muzikgrupanoj, kiel tiuj de Okills, Le Cinema\u0301 kaj Tomates Fritos. Preskau\u0306 tuj, la denuncoj okazintaj unue en la rokmuzika medio etendig\u0302is al la tuta kulturmedio, inkluzive de verkistoj, j\u0302urnalistoj, artistoj kaj aliaj."}, {"text_idx": "#000010", "text": "La 28-an de aprilo okazis eksplodo da denuncoj, kiam \u201cPi\u0301a\u201d akuzis la relative konatan venezuelan verkiston Willy McKey pro seksperforto kontrau\u0306 s\u0302i, kiam s\u0302i ag\u0302is 16 kaj li ag\u0302is 36, inter la jaroj 2015 kaj 2016. La movado eksplodis je novaj denuncoj pri ofendo, g\u0302enado, grooming [en] kaj seksperforto. Siaflanke, McKey kreis afis\u0302ojn en Instagram, kie li agnoskas kion li faris. Li skribis tekstojn kiuj s\u0302ajne defendis inajn rajtojn, sed tio allogis kritikojn de multaj el liaj sekvantinoj. Venezuela komunikisto Vero\u0301nica Ruiz del Vizo, kiu specialig\u0302as en sociaj retoj kaj cifereca merkatiko, kreis fadenon en Twitter por klarigi, kial la afis\u0302o de McKey enhavis problemon:"}, {"text_idx": "#000016", "text": "Tiuvespere, kiam estis jam internacia kaptordono post la akuzoj kontrau\u0306 li pro seksperforto, McKey sin mortigis en Bonaero. En sociaj retoj estis peto fokusigi la konversacion sur la vivo de la postvivantoj kaj ne sur tiu de la agresinto."}, {"text_idx": "#000017", "text": "Dume, kelkaj venezuelaninoj timas pro la ebla politikigo de la denuncoj, kiuj povus esti uzataj por politikaj celoj. Ekzemple, en lando kie kampanjoj pri g\u0302enado kaj malkreditigo kontrau\u0306 j\u0302urnalistoj estas oftaj, la Prokurora Oficejo el Venezuelo malfermis jug\u0302esploradon pri j\u0302urnalistoj. La plej rimarkinda estas tiu kontrau\u0306 Vi\u0301ctor Amaya, la c\u0302efredaktoro de Diario TalCual, kaj kontrau\u0306 Ce\u0301sar Batiz, la direktoro de la sendependa amaskomunikilo El Pitazo. Ili estis menciitaj de anonima konto, kio g\u0302is nun ne altiris pliajn rektajn kaj pruvitajn denuncojn. J\u0302urnalistoj de El Pitazo subskribis publikan mesag\u0302on por malakcepti la akuzojn kontrau\u0306 Batiz, kaj poste ankau\u0306 j\u0302urnalistoj de TalCual agis same por apogi Amaya. Sekve de c\u0302i tiuj du kazoj, oni petas ke la registaro ne ekspluatu la movadon kiel persekutilon de kontrau\u0306uloj."}, {"text_idx": "#000018", "text": "La feminisma aktivulino Luisa Kislinger altirigas la atenton sur la fakto, ke la movado #MeToo ne alvenis al Venezuelo antau\u0306e, g\u0302is nun:"}, {"text_idx": "#000019", "text": "Nunca tuve dudas de que el #MeToo llegari\u0301a a #Venezuela en algu\u0301n momento"}, {"text_idx": "#000020", "text": "A quienes piden \u201cperdo\u0301n,\u201d sepan que ello no reemplaza la responsabilidad por los delitos cometidos"}, {"text_idx": "#000021", "text": "A las valientes vi\u0301ctimas y sobrevivientes que cuentan sus historias, mi apoyo para Uds #YoTeCreo"}, {"text_idx": "#000023", "text": "Mi neniam dubis pri tio, ke la movado #MeToo alvenos en #Venezuelon iam."}, {"text_idx": "#000025", "text": "Al tiuj kurag\u0302aj viktimoj kaj postvivantoj kiuj dividas siajn historiojn, mia subteno estas por vi c\u0302iuj #YoTeCreo"}, {"text_idx": "#000026", "text": "Al kritikoj kiuj deklaras tion, ke denunci en la jug\u0302a sistemo de tiu lando estas pli bone ol denunci publike en sociaj retoj, la j\u0302urnalisto Oscar Medina respondas tion, ke la venezuela s\u0302tato ne posedas la kapablon, nek la politikan volon helpi en la serc\u0302ado de justeco. Malgrau\u0306 tio, ke estis tre grava reformo pri la leg\u0302o kontrau\u0306 genra perforto, la manko de ties aplikado spegulas tion, ke al la institucioj mankas la volo fakte ekfunkciigi g\u0302in:"}, {"text_idx": "#000027", "text": "\u00bfCua\u0301l sistema legal y judicial sera\u0301 ese al que mandan a acudir a vi\u0301ctimas de abuso en lugar de hacer denuncias pu\u0301blicas? \u00bfEn que\u0301 fantasi\u0301a viven? \u00bfDe verdad creen que una vi\u0301ctima de acoso o de estupro puede confiar en eso?"}, {"text_idx": "#000029", "text": "Kia estas tiu leg\u0302a kaj jug\u0302a sistemo, al kiu oni sendas viktimojn pri perforto anstatau\u0306 fari publikajn denuncojn? En kia fantazio ili vivas? C\u0302u ili vere kredas, ke viktimo de g\u0302enado au\u0306 seksperforto povas fidi je tio?"}, {"text_idx": "#000030", "text": "La verkistino Oriette D'Angelo parolas pri la manko de atento fare de amaskomunikiloj al la denuncoj en la pasinteco:"}, {"text_idx": "#000031", "text": "Algunas mujeres del mundo literario venezolano tenemos AN\u0303OS denunciando los abusos que hemos sufrido por parte de escritores/profesores de nuestro entorno."}, {"text_idx": "#000034", "text": "Kelkaj el ni, virinoj el la literatura medio en Venezuelo, jam denuncas ekde JAROJ la mistrakton suferitan de ni fare de verkistoj/profesoroj c\u0302irkau\u0306 ni."}, {"text_idx": "#000036", "text": "Tiam la sociaj retoj estis plenaj je denuncoj kontrau\u0306 profesoroj, kiel ekzemple tiu de Valeria Maza kontrau\u0306 profesoro de la Universitato Sankta Maria (USM), el Karakaso:"}, {"text_idx": "#000037", "text": "Hoy denuncio por este medio a Rogelio Di\u0301az, el acosador de muchas usemistas. Este hombre es un poli\u0301tico de COPEI que se esconde detra\u0301s de un discurso feminista y de buen tipo mientras le solicita fotos desnudas a sus estudiantes para pasarles la materia /OgaHueE7r2"}, {"text_idx": "#000039", "text": "Hodiau\u0306 mi c\u0302i tie faras denuncon kontrau\u0306 Rogelio Di\u0301az, kiu seksog\u0302enis multajn studentojn de USM. Li estas politikisto kiu apartenas al COPEI [Socia Kristana Partio en Venezuelo] kaj kiu kas\u0302ig\u0302as malantau\u0306 feminisma diskurso kiu s\u0302ajnigas lin esti bona homo, dum li petas fotojn nudajn de siaj studentoj por ke ili sukcesu en la kurso."}, {"text_idx": "#000040", "text": "Rilate al la memmortigo de McKey, estis multaj inaj retumantoj kiuj rimarkigis tion, ke la viktimoj de McKey ne kulpas pro liaj agoj. Aliaj, kiel la j\u0302urnalisto Mariel Lozada, petas centrigi la paroladon sur la viktimoj:"}, {"text_idx": "#000041", "text": "No olvidemos los hechos. No le demos la vuelta a la narrativa. No le quitemos el poder a las mujeres que finalmente se atrevieron a hablar."}, {"text_idx": "#000043", "text": "Ni ne forgesu la faktojn. Ni ne renversu la paroladon. Ni ne forigu la povon de la inoj kiuj finfine kurag\u0302is paroli."}, {"text_idx": "#000044", "text": "Advokato Beatriz Borges rimarkigas tion, ke mac\u0302ismo [eo] estas socia problemo:"}, {"text_idx": "#000045", "text": "Cuando se visibiliza la violencia que tiene su base en la discriminacio\u0301n y desigualdad, es cuando te das cuenta que los chistes machistas no dan risa, solo reflejan una sociedad que normaliza la violencia. Escuchar dolorosos testimonios la pone en su real dimensio\u0301n. #YoSiTeCreo"}, {"text_idx": "#000046", "text": "Kiam oni videbligas perforton, kiu havas sian radikon en dikriminacio kaj malegaleco, oni rimarkas, ke mac\u0302ismaj s\u0302ercoj ne estas vere ridigaj. Ili nur spegulas socion kiu normaligas perforton. Kiam oni ekscias pri dolorigaj atestoj, tiam oni povas pli reale mezuri g\u0302in. #YoSiTeCreo"}, {"text_idx": "#000047", "text": "En sociaj retoj, oni ankau\u0306 esprimis sian maltrankvilecon rilate al neregulaj blokadoj de la kradvorto #YoSiTeCreo c\u0302e Facebook:"}, {"text_idx": "#000049", "text": "Facebook blokas portempe la enhavojn kun la kradvorto #YoSiTeCreo en pluraj latinamerikaj landoj, inkluzive de Venezuelo, Argentino kaj C\u0302ilio."}, {"text_idx": "#000050", "text": "J\u0302urnalistino kaj kontribuanto de Tutmonda Voc\u0302oj, Gabriela Mesones Rojo, kiel multaj aliaj inoj, simpatias al tiuj kiuj publike denuncis siajn turmentintojn. S\u0302i dividas adresaron de servoj pri psikologia kaj leg\u0302a helpo por viktimoj de genra perforto:"}, {"text_idx": "#000052", "text": "Les creemos, no esta\u0301n solas, las heridas van a sanar."}, {"text_idx": "#000055", "text": "Ni kredas vin, vi ne estas solaj, vundoj sanig\u0302os."}, {"text_idx": "#000056", "text": "Civitanaj komunikilojHomaj rajtojInterreta aktivismoProtestoVirinoj kaj socia sekso"}, {"text_idx": "#000059", "text": "Venezuelo kaj C\u0302inio: c\u0302u solida rilato au\u0306 malplenaj vortoj?"}, {"text_idx": "#000068", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]